作者:無名氏
標題:賀新郎
內容:鸞鳳初成匹。想桃源、劉郎仙女，新歡稠密。昨夜文星從天降，孕作凡器質。卻正屬、梅黃時日。三九良辰佳氣藹，聽重重相賀歡聲溢。又復見，嘉賓集。滿堂笑語羅筵席。道稱觴、宴你雙慶，有誰能及。好事鼎來愜人意，看看功名在即。況先得、鳳樓訊息。祈遂與君偕老願，勸樽前且飲長生液。增福壽，至千□。